nvidia/miracl-vision huggingface dataset:
Samsung Galaxy J3 (2017)

Samsung Galaxy J3 (2017) on Samsung Electronicsin heinäkuussa 2017 julkaisema älypuhelin, jossa on esiasennettuna Android 7.0 ”Nougat” -käyttöjärjestelmä. Samsung Galaxy J3 (2017) -älypuhelimessa on 5,0-tuumainen näyttö HD-resoluutiolla. Puhelimen runko on metallia. Laitteesta löytyy Samsungin oma Exynos 7 Quad 7570 -prosessori. Akun kapasiteetti on 2 400 milliampeerituntia. Laitteessa on kaksi gigatavua RAM-muistia ja 16 gigatavua sisäistä muistia. Puhelimen muisti on laajennettavissa enintään 256 gigatavun microSD-kortilla. Laitteessa on 13 megapikselin takakamera. Etukameran tarkkuus on 5 megapikseliä, jonka lisäksi siinä on myös LED-salama. Videokuvaus voidaan tehdä 1080p (Full HD) -resoluutioilla 30fps. Julkaisuhetkellä laitteessa oli esiasennettuna Android 7
Samsung Galaxy J3 (2018)

Samsung Galaxy J3 (2018) on Samsungin 13. kesäkuuta 2018 julkaisema älypuhelin, jossa on esiasennettuna Android 8.0 "Oreo" -käyttöjärjestelmä. Samsung Galaxy J3 (2018) -älypuhelimessa on 5-tuumainen näyttö HD-resoluutiolla. Laitteesta löytyy Samsungin oma Exynos 7 Quad 7570-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla. Laitteessa on 8 Megapikselin takakamera. Etukameran tarkkuus on puolestaan 5 Megapikseliä. Videokuvaus voidaan tehdä 1080p (Full HD) -resoluutioilla 30fps. Julkaisuhetkellä laitteessa oli esiasennettuna Android 8.0 "Oreo"
Urpalonjärvi

Urpalonjärvi  tai myös Suuri-Urpalo , on Etelä-Karjalassa Luumäen Jurvalassa sijaitseva järvi, joka kuuluu Urpalanjoen vesistöön. Järven pinta-ala on 351 hehtaaria eli 3,5 neliökilometriä. Se on 4,4 kilometriä pitkä ja 1,7 kilometriä leveä. Se sijaitsee 2,4 kilometriä Salpausselältä etelään aivan Kirvijärven kohdalla. Seutu on Salapauselän eteläpuolista savikkomaastoa, joka on monin paikoin raivattu peltomaaksi. Järven ympäristö on alavaa maata, mutta järvelle näkyy muutama mäki. Sellaisia ovat etelään Lahdenvuori ja Holmanniemi, kaakkoisrannan Kivisillanmäki, sekä Teerivuori, jonka edustalta aukeaa järvelle jyrkänne. Järvi on melko selväpiirteinen, vaikka saaret rikkovat sen järvenselän osin. Lisäksi järven keskellä Siiriänniemi ja Kaponiemi kaventavat järveä vastakkaisina nieminä. Eteläpää jää Tuulenpesänniemen taakse omaksi lahdekseen. Järvessä on laskettu olevan 9 saarta. Niiden yhteispinta-ala on 12 hehtaaria, mikä on noin 3,4 % järven kokonaispinta-alasta
Guy Laroche

Guy Laroche [ɡi la'ʁɔʃ] (16. heinäkuuta 1921 La Rochelle, Ranska – 17. helmikuuta 1989 Pariisi) oli ranskalainen muotisuunnittelija ja muotihuoneen perustaja. Guy Laroche syntyi Atlantin rannikkokaupungissa La Rochellessa tunisialais-juutalaisen hotellinpitäjän pojaksi. Hän haaveili lääkärin urasta kunnes näki muotinäytöksen ja päätti ryhtyä vaatesuunnittelijaksi. Hän meni nuorena Pariisiin, jossa työskenteli hatuntekijän opissa. Toisen maailmansodan jälkeen hän työskenteli kaksi vuotta New Yorkissa 7. Avenuella hatuntekijänä. Hän palasi Ranskaan ja pääsi Jean Dessèsin assistentiksi vuonna 1949, jossa hän työskenteli kahdeksan vuoden ajan. Vuonna 1955 hän oli opintomatkalla Yhdysvalloissa tutustumassa valmisvaateteollisuuden markkinointiin ja jakeluun. Vuonna 1956/1957 Guy Laroche päätti perustaa oman muotihuoneen Pariisiin avenue Franklin D. Rooseveltille
Ágras

Ágras (kreik. Άγρας eli (Τεχνητή) Λίμνη Άγρα, (Technití) Límni Ágra, Ágraksen tekojärvi) on tekojärvi Makedoniassa Pohjois-Kreikassa. Sen pinta-ala on vuodenajasta ja lähteestä riippuen noin 7–10 neliökilometriä ja suurin syvyys noin 6 metriä. Ágras-järvi sijaitsee Édessan kunnassa Péllan alueyksikössä noin 470 metrin korkeudella merenpinnasta laskettuna. Järvi luotiin vuonna 1953 sähköntuotannon tarpeisiin. Ajan myötä se on kehittynyt paikallisesti merkittäväksi kosteikkoekosysteemiksi. Järvi on osa kahta Natura 2000 -aluetta, joista toinen on luontodirektiivin mukainen ja kooltaan 1 196 hehtaaria, ja toinen lintudirektiivin mukainen ja kooltaan 1 389 hehtaaria.
Síderos

Síderos (kreik. Κάβος Σίδερος, Kávos Síderos tai Ακρωτήριο Σίδερο, Akrotírio Sídero), antiikin Sammonion (m.kreik. Σαμμώνιον, Sammōnion; lat. Sammonium) ja Salmone (m.kreik. Σαλμώνη, Salmōnē; lat. Salmonium), on niemenkärki Kyriamádin niemeksi muuttuneilla saarilla Kreetalla Kreikassa. Se muodostaa Kreetan koilliskärjen. Niemi kuuluu Siteían kuntaan Lasíthin alueyksikössä. Síderoksen niemenkärki sijaitsee noin 34 kilometrin päässä Siteían kaupungista ja noin 16 kilometriä Palaíkastrosta. Se on osa Kyriamádin kahden saaren pohjoisempaa saarta
Suomi-sarjan kausi 2018–2019

← 2017-2018 2019-2020 → Kausi 2018–2019 on jääkiekon Suomi-sarjan 20. kausi. Hallitsevana mestarina kauteen lähtee JHT Kalajoki. Edelliskauden joukkueista Koovee nousi Mestikseen ja VG-62 putosi II-divisioonaan, tilalle nousivat HC Giants ja Raahe-Kiekko II-divisioonasta sekä kokonaan uutena joukkueena Kiekko-Espoo. Runkosarjassa pelataan ensin kaksinkertainen 17 joukkueen alkusarja eli 32 ottelua. Kahdeksan parasta jatkavat ylempään loppusarjaan ja pelaavat yksinkertaisen sarjan. Loput yhdeksän joukkuetta pelaavat yksinkertaisen alemman loppusarjan. Näin ollen joukkueet pelaavat runkosarjassa 39 tai 40 ottelua. Ylemmän loppusarjan seitsemän parasta joukkuetta etenevät suoraan pudotuspeleihin ja kahdeksas joukkue kohtaa alemman loppusarjan voittajan ottelussa, jonka voittaja etenee pudotuspeleihin. Alemmasta loppusarjasta neljä joukkuetta jatkaa putoamiskarsintoihin.  Lähde: Suomen Jääkiekkoliitto Muik Hockeyltä vähennetty 4 pistettä.  Vähintään 1/3 otteluista  Lähde: Suomen Jääkiekkoliitto Lähde: Suomen Jääkiekkoliitto Muik Hockeyltä vähennetty 4 pistettä
Fernando López Miras

Fernando López Miras (s. 4. lokakuuta 1983 Lorca) on espanjalainen Kansanpuolueen poliitikko ja Murcian itsehallintoalueen johtaja. López Miras oli Murcian lakiasäätävän kokouksen (Asamblea Regional de Murcia) jäsen 2011–2014. Hän on ollut Banco Español de Créditon ja Banco de Valencian johtaja. López Miras on suorittanut oikeustieteen tutkinnon ja liiketoimintajohtamisen MBA-tutkinnon.
BFR

SpaceX Starship on SpaceX:n kehitteillä oleva kokonaan uudelleenkäytettävä kantoraketti-avaruusalus. Maastalaukaisuissa ensimmäisenä vaiheena on uudelleenkäytettävä kantoraketti Super Heavy. Rahtikapasitettitavoite matalalle Maan kiertoradalle on yli 100 tonnia eli kyseessä on ns. super raskas kantoraketti. Avaruudessa tankkauksen jälkeen Starship voisi lentää kiertoradalta edelleen esimerkiksi Kuuhun tai Marsiin. Aluksen ensisijainen tarkoitus on mahdollistaa Maan ja Marsin välinen suuren volyymin rahti- ja henkilöliikenne. SpaceX:n tavoitteena on lopulta käyttää Starshipiä myös kaikkiin muihin lentoihinsa. Näihin kuuluvat nykyisten Falcon-rakettien lennot. Super Heavy on jatkumoa Falcon 9 -raketin uudelleenkäytettävälle ensimmäiselle vaiheelle, mutta uudessa kokoluokassa ja uudella ajoaineella. Sen ajoaineena on nestemetaani ja nestehappi. Rakettimoottorina on Raptor. Starship sen sijaan on täysin uutta monella tapaa jo perusratkaisujen tasolla; siinä yhdistyy avaruusalus ja kantoraketti yhdeksi kokonaisuudeksi
Kolmas Henokin kirja

Kolmas Henokin kirja eli Heprealainen Heenokin kirja on juutalainen apokryfi, joka on kirjoitettu vuosien 400 jaa. ja 500 jaa. välillä. Kirja tunnetaan myös nimellä Palatsien kirja, Ylipappi Ismael Rabbin kirja ja Metatronin ilmestys. Kirja on tärkeässä asemassa kabbalistisessa mystiikassa. Kirja on todennäköisesti pseudepigrafi, ja se on laitettu tannaiitti Ishmael ben Elisha ha-Kohennin nimiin, jonka isä palveli Jerusalemin temppelissä ylipappina. Rabbi Ishmal ben Elisha on merkittävä hahmo kabbalakirjallisuuden kehityksessä. Teksti tunnettiin pitkään vain katkelmina. Vuonna 1928 ruotsalainen teologi ja eksegeetti, Oxfordin yliopiston professori Hugo Odeberg kokosi kolmannen Henokin kirjan tekstin eri katkelmista ja käsikirjoituksista, joista vanhin oli vuodelta 1511. Kolmas Henokin kirja kertoo rabbi Ismaelin ilmestyksestä, jossa hän nousee taivaaseen. Taivaassa hänet ottaa vastaan ylienkeli Metatron, joka paljastaa olevansa Henok, Aadamista seitsemäs, jonka Jumala on korottanut taivaaseen ja tehnyt hänestä arkkienkelin: »Rabbi Ismael sanoi: Kysyin Metatronilta, ja sanoin hänelle: "Miksi sinua kutsutaan Luojasi nimen mukaan seitsemälläkymmennellä nimellä? Sinä olet suurempi kuin kaikki ruhtinaat, korkeampi kuin kaikki enkelit, rakastetumpi kuin kaikki palvelijat, kuninkuudessa, suuruudessa ja loistossa kunnioitettu yli kaikkien valtiaitten: miksi he kutsuvat sinua "Pojaksi" taivaan korkeuksissa?" Hän vastasi ja sanoi minulle: "Koska olen Heenok, Jaredin poika".»(3
Saastamoisen poika

Saastamoisen poika on kuusiosainen komediasarja taksikuski Antti Saastamoisen seikkailuista. Sarjaa esitettiin ensimmäisen kerran Yle TV2 -kanavalla vuonna 1989 ja myöhemmin uusintana vuosina 1992 ja 2003. Sarja oli tulosta 1980-luvun lopulla järjestetystä käsikirjoituskilpailusta. Sarjan ovat kirjoittaneet kokkolalaisveljekset Tapani ja Timo E. Rinne ja sen on ohjannut Jussi Niilekselä. Sarja julkaistiin DVD:nä 7. syyskuuta 2018.
Milesialaiset

Milesialaiset eli Milin pojat ovat Irlannin mytologiassa kansa, joka ajoi jumalten heimon Tuatha Dé Danannin maan alle. Milesialaisten katsotaan olevan Irlannin kelttiläisen väestön esi-isiä, ja tarinoissa korostetaan, että heillä oli saapuessaan muinainen oikeus saareen. Milesialaiset löivät Tuatha Dé Danannin, ja sen jälkeen kansat sopivat jakavansa Irlannin kahtia: maanpäällinen osa kuului milesialaisille, maanalainen Tuatha Dé Danannille. Irlannin keskiaikaisten historioitsijoiden mukaan jumalat ajettiin vanhoihin hautakumpuihin, joissa heidän piti siitä lähtien elää. Hautakumpujen nimitys oli side tai sidhe, joka lausutaan shee, ja tätä sanaa on käytetty tuonpuoleisesta maailmasta irlantilaisissa taruissa. Siten esimerkiksi banshee tarkoittaa "hautakummun naista".
Mic Mac

Mic Mac oli Helsingissä 1970-luvulta 2010-luvulle asti toiminut nuortenvaateliike, joka tuli tunnetuksi visuaalisesti hätkähdyttävästä ja eroottissävyisestä mainonnastaan. Mic Macillä oli myös liikkeen nimeä kantava oma farkkumerkki, jota myytiin ympäri Suomen. Mic Macin suosion huippu ulottui 1970-luvun lopulta 1980-luvulle. Suomalaisyritystä ei pidä sekoittaa 1970-luvun alun keskieurooppalaiseen MicMac-luksusvaateketjuun, jonka omisti Brigitte Bardot’n kolmantena aviomiehenä tunnettu Gunter Sachs. Mic Macin perusti Eila Salovaara vuonna 1972 ensin Puotilaan ja sitten Kluuviin Vuorikadulle lähelle Kaisaniemenkatua, jonka varrella oli tuolloin paljon vaateliikkeitä. Salovaara oli työskennellyt aiemmin Puotilan yksityisessä päiväkodissa ja kiinnostunut lastenvaatteista. Ennen Mic Maciä hänellä oli Papukaija-nimisiä lastenpukimoita Helsingin lähiöiden ostoskeskuksissa. Vuorikadun Mic Macissä myytiin alkuvaiheessa omien Järvenpäässä tehtyjen tuotteiden lisäksi muun muassa Mary Quantin ja Japin tuotteita. Oman farkkumerkkinsä rinnalla Mic Mac myi myös Levi’s-, Lee- ja Wrangler-tuotteita. Mic Macissä työskenteli muiden muassa Suosikki-lehden Miss Farkku-Suomeksi 1978 valitsema Anne Murto, jonka mittojen mukaan suunniteltiin tuhansia pareja myynyt Primadonna-malli. Mic Macin surrealistis-eroottista mainontaa teki etenkin 1980-luvulla Herbie Kastemaa, joka suunnitteli liikkeelle jopa oman kirjaintyypin. Se palkittiin vuonna 1985 Vuoden Huiput -kilpailun kultahuipulla, ja Mic Macin mainonnasta Kastemaa palkittiin kultahuipulla myös seuraavana vuonna
Hermes Eksorsisti

Pyhä Hermes Eksorkisti, toiselta nimeltä myös Rooman Hermes (kuollut n. 270) oli pappi, eksorkisti ja kristitty marttyyri, joka kuoli keisari Aurelianinuksen vainoissa (270–275). Jotkut sanovat Hermeen kuolleen armeijan luona Tonavan varrella, kun taas toisten mielestä hän kuoli Bolognassa. Hänen juhlapäiväänsä vietetään 31. joulukuuta. On mahdollista, että hän on sama henkilö kuin Bononian Hermas. Hermes on kuvattu esimerkiksi miehenä hevosen selässä ajamassa pahaa henkeä naisesta tai miehenä ajamassa pahaa henkeä pois lapsesta.
Lev Muhin

Lev Dmitrijevitš Muhin, (ven. Лев Дмитриевич Мухин, 15. lokakuuta 1936 Konstantinovsk, Donin Rostov – 25. huhtikuuta 1977 Donin Rostov) oli venäläinen, Neuvostoliittoa edustanut nyrkkeilijä. Muhin aloitti nyrkkeilyuransa 15-vuotiaana kotikaupungissaan Donin Rostovissa sen Spartak-seurassa. Vuosina 1953 ja 1954 hän voitti Neuvostoliiton nuorten raskaansarjan mestaruuden. Vuonna 1955 Muhin eteni Neuvostoliiton mestaruuskisojen raskaansarjan loppuotteluun, jossa hän otteli liettualaista Ričardas Juškėnasia vastaan, mutta koki tappion. Seuraava vuonna, Melbournen olympiavuonna, Muhin koki jälleen loppuottelutappion. Tällä kertaa vastustaja oli monikertainen Neuvostoliiton mestari ja kaksinkertainen Euroopan mestari, kokenut liettualainen Algirdas Šocikas. Yllätyksellisesti Muhin pääsi edustamaan kuitenkin Neuvostoliittoa Melbournen olympialaisiin. Ensimmäisessä Muhin tyrmäsi Bulgarian Boshko Lozanovin 3. erässä, seuraavassa ottelussa hän tyrmäsi Ruotsin Thörner Åhsmanin 1
Bayoneta – Viimeinen isku

Bayoneta – Viimeinen isku (Bayoneta) on vuonna 2018 ensi-iltansa saanut elokuva, jonka on ohjannut Kyzza Terrazas. Suomessa ja Meksikossa tuotettua elokuvaa kuvattiin Turussa muun muassa Varissuolla, Runosmäessä, Turun satamassa ja Förillä. Kuvaukset Suomessa alkoivat 20. helmikuuta 2017 ja kestivät 15 päivää. Meksikon Tijuanaa esittävät osuudet kuvattiin Méxicossa. Elokuvan pohjoismaiset oikeudet omistaa MRP Matila Röhr Productions. Bayoneta sai ensi-iltansa 9. marraskuuta 2018. Se sai Suomen teattereissa 427 katsojaa. Miguel ”Bayoneta” Galindez (Luis Gerardo Méndes) on entinen ammattilaisnyrkkeilijä Tijuanasta. Hän on paennut menneisyyttään ja päätynyt maailman toiselle laidalle Suomen Turkuun. Miguelin päivät kuluvat Turussa Jyrkin (Ilkka Koivula) nyrkkeilysalilla, jossa hän valmentaa Remua (Joonas Saartamo) titteliotteluun
Feuille de Dreux

Feuille de Dreux (Dreuxin lehti) on ranskalainen lehmänmaidosta valmistettava pehmeä juusto, jonka päällä on kastanjanlehti. Juusto on halkaisijaltaan 16–18 senttimetriä ja paksuudeltaan 2–3 senttimetriä. Sen paino on 300–500 grammaa ja se sisältää vain 15 prosenttia rasvaa. Feuille de Dreuxin historia juontaa 1900-luvun alun Eure-et-Loirin alueeseen. Tuolloin juustoa valmistettiin talonpojille, jotka ottivat sitä pellolle välipaloiksi. Juuston alhainen rasvapitoisuus johtuu siitä, että alue tuotti kermaa Pariisiin ja sen lähiympäristöön, jonka takia kerma kuorittiin maidosta. Kastanjanlehdet eivät ole juuston päällä vain esteettisestä syystä, vaan niiden tarkoitus on estää juustoja tarttumasta toisiinsa kiinni.
Ulrich Nitzschke

Ulrich "Ulli" Nitzschke (25. heinäkuuta 1933 Quedlinburg, Saksi-Anhalt, Saksa – 23. heinäkuuta 2013 Chemnitz, Saksa) oli saksalainen nyrkkeilijä. Hän voitti amatöörien Euroopan-mestaruuden vuonna 1953 sarjassa alle 81 kg. Nitzschken ura kotiseudullaan Saksi-Anhaltissa eteni nopeasti niin, että hänestä tuli 17-vuotiaana vuonna 1951 Saksi-Anhaltin ja Itä-Saksan nyrkkeilymestari keskiraskaassa eli alle 75 kg:n sarjassa. Samana vuonna hän kilpaili Maailman nuorisofestivaalien nyrkkeilykisoissa Itä-Berliinissä ja voitti sarjansa. Seuraavana vuonna hän nousi sarjaa ylemmäs kevyeen raskaaseen eli alle 81 kg:n sarjaan. Samalla hän siirtyi edustamaan ensin BSG Motor Ost Halle- ja myöhemmin SC Wissenschaft Halle -seuroja. Valmentajina oli muun muassa entinen raskaansarjan ammattinyrkkeilijä Arno Kölblin. Samana vuonna käytyihin Helsingin olympialaisiin Nitzschkellä ei ollut mahdollisuutta osallistua, koska itäsaksalaisilla ei vielä silloin ollut osallistumisoikeutta olympialaisiin.lähde? Vuosi 1953 oli Nitzschken todellinen menestysvuosi, sillä Itä-Saksan mestaruuden lisäksi hänestä tuli Euroopan mestari, kun hän Varsovassa käydyissä kisoissa kukisti Unkarin Szabon ja välierissä Länsi-Saksan Helmut Pfirrmannin sekä loppuottelussa kisojen isäntämaan Puolan Tadeusz Grzelakin. Myöhemmin kesällä 1953 Nitzschke voitti Bukarestin Kansainvälisten Nuorisofestivaalien kevyessä raskaassa sarjassa pistein jälleen Puolan Tadeusz Grzelakista
Snellmaninpuisto

Snellmaninpuisto (tai joskus Snellmanin puisto) on Kuopion keskustassa, Vahtivuoren kaupunginosassa Kuopion tuomiokirkon vierisessä korttelissa satamaa kohti mentäessä sijaitseva kaupungin vanhin puisto.  Puiston pinta-ala on 1,4 hehtaaria. Ennen puistovaihetta Snellmaninpuiston alueella sijaitsi nimellä Kustaantori, Suurtori tai Kirkkotori tunnettu kaupungin ensimmäinen päätori. Vuodesta 1842 alkaen alueelle ja tuomiokirkon ympärille istutettiin puita, aluksi haapoja. 1850-luvulla torikauppa siirrettiin nykyisen Kuopion torin paikalle ja aiempaa toriaukiota alettiin muuttaa laajemmin puistoksi. Puisto tunnettiin nimellä Kirkkopuisto. Puiston keskellä paljastettiin 3. heinäkuuta 1886 Johannes Takasen veistämä J. V. Snellmanin rintakuva. Tämän johdosta puisto sai nimen Snellmaninpuisto. Puistoaluetta on muutenkin muokattu useissa vaiheissa
Herzliyya

Koordinaatit: 32°09′55″N, 34°50′45″E Herzliyya tai Herzliya (hepr. הֶרְצְלִיָּה‎) on kaupunki Israelissa Tel Avivin metropolialueella. Herzliyya perustettiin vuonna 1924 ja se nimettiin Theodor Herzlin mukaan. Se tunnetaan startup- ja yrityskaupunkina. Vuoden 2018 lopussa kaupungin asukasluku oli 95 142. Herzliyya on osa Tel Avivin suurkaupunkialuetta ja se sijaitsee varsinaisesta Tel Avivista noin 17 kilometriä pohjoiseen. Kaupunki voidaan jakaa kolmeen alueeseen, korkealuokkaiseen Herzliyya Pituaḥin asuinalueeseen, teollisuusalueeseen ja vanhempaan kaupungin keskustaan. Kaupungin alueella on useita puistoja ja rannikolla on venesatama. Hieman nykyisen Herzliyyan pohjoispuolella sijaitsee hellenistisen Arsufin eli Apollonian rauniot. Kaupunki perustettiin 200-luvulla ja nykyisen nimensä se sai alueen muslimivalloituksen jälkeen 600-luvulla. Paikka tuli tunnetuksi ristiretkien aikana vuonna 1191 käydystä Arsufin taistelusta, jossa Rikhard I Leijonamielen armeija voitti Saladinin joukot. Nykyinen Herzliyya perustettiin Zionist Organization of American ostettua paikalta maata, jolle perustettiin moshava vuonna 1924
Torresinsalmen saarelaiset

Torresinsalmen alkuperäisasukkaat ovat Australian Queenslandiin kuuluvilla Torresinsalmen saarilla asuva alkuperäiskansa. He eroavat selvästi muista Australian alkuperäiskansoista. Torresinsalmi erottaa Papua-Uuden-Guinean Australian mannermaan Queenslandista. Salmessa on yli 100 saarta, ja niistä 17 on asuttuja. Britit liittivät ne siirtomaihinsa vuonna 1872, ja niistä tuli 1901 osa Queenslandin osavaltiota. Australian vuoden 2021 väestönlaskennan mukaan Torresinsalmen alkuperäisasukkaaksi identifioitui yli 34 100 ihmistä. Lisäksi melkein 35 800 henkilöllä oli sekä Torresinsalmen alkuperäisasukkaan että Australian aboriginaalin identiteetti. Melkein kaikki Torresinsaarten asukkaista kuului alkuperäiskansaan, mutta heitä asuu myös mantereen puolella. Torresinsalmen alkuperäisasukkaat puhuvat Torresinsalmen saarten kieliä, jotka ovat kalaw lagaw ya, meriam mir ja Torresinsalmen kreoli. Torresinsalmen itäisillä saarilla on puhuttu perinteisesti meriam miriä ja läntisillä ja keskisillä saarilla puolestaan kalaw lagaw yata. Kreoli on kehittynyt perinteisten kielten ja australianenglannin pohjalta. Torresinsalmen alkuperäisasukkaat olivat perinteisesti kalastajia, metsästäjiä ja maanviljelijöitä
Luettelo Unkarin pääministereistä

Tämä on luettelo Unkarin pääministereistä (unk. Magyarország miniszterelnöke, kirjaimellisesti Unkarin ministeri-presidentti). Unkarin ensimmäinen pääministeri oli Lajos Batthyány, joka astui virkaan 1848 (Unkarin vallankumouksen aikana 1848. Pääministeri on Unkarin hallituksen päämies.
Luettelo Unkarin valtionpäämiehistä

Tämä on luettelo Unkarin valtionpäämiehistä. Unkarin ensimmäinen valtionpäämies oli Lajos Kossuth, joka astui virkaan Unkarin vallankumouksen aikana 1848. Unkarin vallankumouksen romahtamisen jälkeen vuonna 1848 palautetusta Unkarin kuningaskunnasta tuli erottamaton osa Itävallan valtakuntaa vuoteen 1867 asti, jolloin perustettiin Itävalta-Unkarin kaksoismonarkia ja Unkarin kuningaskunnan maat järjestettiin Pyhän Tapanin kruunun maiksi.
Huntsville (Texas)

Huntsville on kaupunki Texasin osavaltiossa, Yhdysvalloissa. Sen väkiluku oli vuoden 2010 väestönlaskennassa 38 548. Se kuuluu Walkerin piirikuntaan ja on sen hallintokeskus. Huntsville sijaitsee noin 113 kilometriä pohjoiseen Houstonista. Kaupungissa sijaitsee mm. Sam Houstonin osavaltioyliopisto ja Huntsville Unit -vankila. Yhdysvaltalainen sotilas ja poliitikko Sam Houston vietti viimeiset kuukautensa Huntsvillessa, jossa on hänen muistomuseonsa ja paljon muuta häntä kunnioittavaa. Hänen orjansa poika Sam Walker Houston oli myös merkittävä kaupunkilainen.
Erik Johan Leivo

Erik Johan (Johan Erik) Leivo (vuoteen 1906 Lindroos, 12. toukokuuta 1871 Sysmä – 8. elokuuta 1953 Helsinki) oli suomalainen työmies, joka sisällissodan aikana toimi Helsingin punakaartin I rykmentin 3. pataljoonan eli niin sanotun ”Säätytalon pataljoonan” komentajana. Leivon johtama osasto syyllistyi sodan aikana yhdeksään Helsingissä ja Kirkkonummella tehtyyn murhaan. Sodan jälkeen 16 miestä asetettiin syytteeseen, ja heistä yhdeksän sai kuolemantuomion. Sysmässä syntynyt Leivo asui myöhemmin Helsingissä, josta hän muutti puolisoineen Karjalan kannaksen Uudellekirkolle vuonna 1898 ja sieltä takaisin Helsinkiin 1904. Helsingissä Leivo työskenteli muun muassa kivenhakkaajana ja satamatyöläisenä. Hän oli Kuljetustyöntekijäin Liiton jäsen ja toimi Helsingin satamatyöläisten ammattiosaston puheenjohtajana. Leivon johtama satamatyöläisten ammattiosasto liittyi Helsingin punakaartiin syksyllä 1917. Hän oli aluksi 37. komppanian päällikkö, kunnes sodan alkaessa Leivosta tehtiin Säätytalolle majoittuneen I rykmentin 3
Valkoinen roskaväki

Valkoinen roskaväki (myös valkoroska, engl. white trash, lyh. WT) on halventava nimitys valkoihoisista ihmisistä, jotka kuuluvat alempaan yhteiskuntaluokkaan. Nimitystä käytetään muun muassa ihmisistä, joiden epäillään olevan esimerkiksi vähän koulutettuja, köyhiä, rikollisia tai asuvan puutteellisissa elinoloissa. Nimitys on yleinen Yhdysvalloissa. Kirjailija Jari Tervon mukaan Suomeen on syntynyt "oma valkoinen roskaväki", johon kuuluvat muun muassa huonosti koulutetut, epäterveellisesti syövät, homoja ja muukalaisia vihaavat, kulttuuria inhoavat ja kiihkoisänmaalliset. Jari Tervon kirjoitus herätti vastustusta, sillä Tervon itsensä katsottiin sortuneen rasismiin kirjoituksellaan.
Vuoden 1959 Atlantin hurrikaanikausi

Vuoden 1959 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 1959. Neljästätoista myrskystä seitsemän saavutti hurrikaanin voiman. Voimakkain niistä oli Hurrikaani Gracie. Samoja nimiä käytetään uudelleen joka kuudes vuosi, mutta jos myrsky on tehnyt erityisen pahaa tuhoa, sen nimi poistetaan listoilta. Vuonna 1959 listoilta poistettiin Gracie.
Guatemalan vallankaappaus 1954

18. – 27. kesäkuuta 1954 Guatemala Árbenzin ero ja maanpakoCastillo Armasin nousu presidentiksi Guatemalan hallitus ja armeija Armasin kapinalliset CIA Jacobo Árbenz Castillo Armas Guatemalan vallankaappaus 1954 oli Yhdysvaltojen CIA:n tukema vallankaappaus, joka syöksi vallasta Guatemalan presidentti Jacobo Árbenzin ja nosti presidentiksi eversti Castillo Armas vuonna 1954. Árbenzia oli alettu pitää uhkana, koska hänen uudistustensa kuten maan uudelleenjako miellettiin kylmän sodan ajan ilmapiirissä kommunismina. CIA:n peitenimi hankkeelle oli operaatio PBSUCCESS ja 18. kesäkuuta Armasin suhteellisen pieni kapina armeija hyökkäsi Guatemalaan Hondurasista tukenaan muutamia amerikkalaisia pommikoneita. Árbenz luuli joutuneensa suuremman yhdysvaltalaisen hyökkäyksen kohteeksi ja pakeni maasta 27. kesäkuuta. Sittemmin Guatemalassa valtaa piti armeija ja maa jakautui sotilasvallan kannattajiin ja vastustajiin. Sissisotaa ja talonpoikaiskapinoita käsittänyt Guatemalan sisällissota jatkui 1980-luvulle ja johti kymmenientuhansien tai jopa satojentuhansien kuolemaan. Guatemalan pitkäaikainen diktaattori Jorge Ubico oli luopunut vallasta kesäkuussa 1944 kansalaisoikeuksia vaatineen liikkeen painostuksesta. Ennen eroaan hän sai nimitettyä omaksi seuraajakseen Federico Poncen, joka monien pettymykseksi jatkoi Ubicon politiikkaa